Serra Nevada

[miniatura|300px|Situación da Serra Nevada na [Península Ibérica.]]
**Serra Nevada** é un macizo montañoso pertencente ao conxunto da Cordilleiras Béticas, concretamente aos sistemas Penibéticos. Está situada en Andalucía, España, e esténdese desde o centro-sueste da provincia de Granada e parte do suroeste da provincia de Almería. No ano 1986 foi declarada *Reserva da Biosfera* pola UNESCO e no 1999 foi declarada Parque Nacional polos seus valores botánicos, paisaxísticos e naturais. É o macizo montañoso máis alto de toda Europa occidental despois dos Alpes. A súa altitude máxima atópase no pico Mulhacén, de 3.482 metros.

## Historia e orixe do nome 
Existen referencias á Serra Nevada desde a antigüidade. Plinio o Vello xa mencionou no século I a existencia do monte *Solarius* na zona fronteiriza entre as provincias romanas hispanas da Bética e a Tarraconense. Durante a época visigoda, Isidoro de Sevilla falou do monte *Solorio*, derivada de *mont Oriens*, «monte no que loce o sol antes de saír». Máis adiante, diversos autores islámicos a mencionan, denominándoa uns *Yabal Sulayr* (monte do Sol e do Aire), *Yabal-al-Tay* (monte da Neve) e outros simplemente *Sulayr*. Outras denominacións posteriores foron *monte do Sol*, do *Aire e do Sol*, da *Neve* e tamén *Serra da Xeada*, sendo a partir do século XVIII bautizada como é coñecida hoxe: *Serra Nevada*.

Durante o século XVI foi escenario da Rebelión das Alpujarras. Posteriormente, no século XVIII marca o inicio de diversas expedicións, nas que, influídos polo espírito da Ilustración, comezouse a explorar sistematicamente a serra. Así, sobresaen a dirixida polo marqués da Ensenada, á que seguiron outras protagonizadas por importantes científicos, especialmente botánicos, biólogos e xeólogos. Estes comezaron a describir nas súas obras a importantísima riqueza natural da serra. Autores como Washington Irving establecéronse nas súas inmediacións no século XIX. A finais deste, Ángel Ganivet, naquel tempo cónsul de España en Finlandia, comentou nalgún dos seus escritos  que a serra podería converterse na «Finlandia andaluza», pola existencia de neve máis de 6 meses ao ano. Xa no século XX, o escritor e hispanista británico Gerald Brenan adicou a súa obra *Al sur de Granada* a inmortalizar a máis significativa das comarcas da serra, a Alpujarra.

No en 1925 construíuse un tranvía-ferrocarril desde Granada&nbsp;ata a localidade próxima de Güejar-Sierra, que aínda que foi clausurado nos anos 70 marcou en Granada un antes e un despois no coñecemento da serra.

## Notas 
## Véxase tamén 
### Outros artigos 
* Provincia de Granada.
* Provincia de Almería.
* Mulhacén.

### Ligazóns externas 
**Información**
* Noticias sobre a estación de esquí de Serra Nevada
* Foro sobre a estación de esquí de Serra Nevada
* Microweb turística de Serra Nevada realizada polo Patronato de Turismo de Granada
* Parque Natural de Serra Nevada, Consellería de Medio Ambiente da Xunta de Andalucía 
* Artigo sobre Serra Nevada en la revista Consumer
* Foto de satélite en Google Maps
* Fotos panorámicas de Sierra Nevada
* Galería de fotos
* Galería de fotos 2
* Sitio web oficial de la estación de esquí de Sierra Nevada
* Puerto de la Ragua, estación de esquí de fondo
* Mapa de Serra Nevada
* Parque Nacional Serra Nevada: Espacios protegidos en España

**Datos bioclimáticos**
* Datos básicos Serra Nevada 
* Clima e hidrografía, Parque nacional de Serra Nevada

**Flora, fauna e xeoloxía**
* Artigo sobre Serra Nevada da revista Waste sobre natureza e ecoloxía
* Series de Vexetación en Serra Nevada
* Lista de endemismos de Serra Nevada
* Fauna de alta montaña
* Introdución á fauna de Serra Nevada
* Formación e datos xeolóxicos